
Europski parlament,
–	uzimajući u obzir Ugovore, a posebno članke 9., 10., 14. i članak 17. stavak 7. Ugovora o Europskoj uniji (UEU) te članke 20. i 22., članak 223. stavak 1. i članak 225. Ugovora o funkcioniranju Europske unije (UFEU) te članak 2. Protokola br. 1 o ulozi nacionalnih parlamenata u Europskoj uniji,
–	uzimajući u obzir članak 106.a stavak 1. Ugovora o osnivanju Europske zajednice za atomsku energiju,
–	uzimajući u obzir Akt o izboru zastupnika u Europski parlament neposrednim općim izborima („Izborni akt”), priložen Odluci Vijeća 76/787/EZUČ, EEZ, Euratom od 20. rujna 1976., kako je izmijenjen, a posebno njegov članak 6.,
–	uzimajući u obzir članak 5. Odluke Europskog parlamenta od 28. rujna 2005. o donošenju Statuta zastupnika u Europskom parlamentu[footnoteRef:1], [1:  	SL L 262, 7.10.2005., str. 1., ELI: http://data.europa.eu/eli/dec/2005/684/oj.] 

–	uzimajući u obzir svoje prethodne rezolucije o izbornom postupku za Europski parlament, a posebno svoju Rezoluciju od 15. srpnja 1998. o nacrtu izbornog postupka u kojem su sadržana zajednička načela za izbor članova Europskog parlamenta[footnoteRef:2], Rezoluciju od 22. studenoga 2012. o izborima za Europski parlament 2014.[footnoteRef:3], Rezoluciju od 4. srpnja 2013. o unapređenju praktičnih rješenja za održavanje izbora za Europski parlament 2014.[footnoteRef:4] te Rezoluciju od 11. studenoga 2015. o reformi izbornog zakona Europske unije[footnoteRef:5] i Rezoluciju od 3. svibnja 2022. o Prijedlogu uredbe o izboru članova Europskog parlamenta neposrednim općim izborima, stavljanju izvan snage Odluke Vijeća (76/787/EZUČ, EEZ, Euratom) i Akta o izboru članova Europskog parlamenta neposrednim općim izborima priloženog toj Odluci[footnoteRef:6], [2:  	SL C 292, 21.9.1998., str. 66.]  [3:  	SL C 419, 16.12.2015., str. 185.]  [4:  	SL C 75, 26.2.2016., str. 109.]  [5:  	SL C 366, 27.10.2017., str. 7.]  [6:  	SL C 465, 6.12.2022., str. 171.] 

–	uzimajući u obzir Okvirni sporazum o odnosima između Europskog parlamenta i Europske komisije od 20. listopada 2010., kako je izmijenjen 17. veljače 2018.[footnoteRef:7], [7:  	SL L 45, 17.2.2018., str. 46., ELI: http://data.europa.eu/eli/agree_interinstit/2018/217/oj.] 

–	uzimajući u obzir Povelju Europske unije o temeljnim pravima, posebice njezin članak 33.,
–	uzimajući u obzir članke 46. i 55. Poslovnika,
–	uzimajući u obzir izvješće Odbora za ustavna pitanja (A10‑0214/2025),
A.	budući da Europski parlament ima pravo inicirati reformu vlastitog izbornog postupka i dati mu svoj pristanak;
B.	budući da je mogućnost razvoja ujednačenog izbornog postupka koji se temelji na neposrednim općim izborima utvrđena u Ugovorima od 1957.;
C.	budući da bi cilj reforme izbornog postupka Europskog parlamenta trebao biti jačanje demokratske dimenzije europskih izbora, poboljšanje funkcioniranja Europskog parlamenta i upravljanja Unijom, povećanje legitimnosti i učinkovitosti rada Europskog parlamenta te osiguravanje veće jednakosti biračkog prava za građane Unije;
D.	budući da bi politike za ravnotežu poslovnog i privatnog života trebale doprinositi ostvarenju rodne ravnopravnosti promicanjem sudjelovanja majki u politici;
E.	budući da se reformom izbornog postupka moraju poštovati načela supsidijarnosti i proporcionalnosti.
1.	odlučuje osnažiti pravila o rodiljnom dopustu za zastupnice u Europskom parlamentu koje žele nastaviti obavljati svoje parlamentarne dužnosti;
2.	predlaže ciljanu reviziju europskog izbornog akta kojom bi se zastupnicama tijekom trudnoće i nakon poroda omogućilo da svoje glas na plenarnoj sjednici delegiraju drugom zastupniku po vlastitom izboru;
3.	smatra da će se tom reformom zastupnicama omogućiti da u razdobljima neposredno prije i nakon što postanu majke u potpunosti izvršavaju svoje mandate, čime će se poboljšati institucijska pravednost i uključenost u rad Europskog parlamenta;
4.	usvaja priloženi Prijedlog i podnosi ga Vijeću;
5.	nalaže svojoj predsjednici da ovu Zakonodavnu rezoluciju, zajedno s priloženim Prijedlogom, proslijedi Europskom vijeću, Vijeću i Komisiji te parlamentima i vladama država članica.

[bookmark: _Toc213335151]PRILOG ZAKONODAVNOJ REZOLUCIJI
PRIJEDLOG ODLUKE VIJEĆA
o donošenju odredbi o izmjeni Akta o izboru zastupnika u Europski parlament neposrednim općim izborima 

VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 223. stavak 1.,

uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,

uzimajući u obzir prijedlog Europskog parlamenta,

nakon prosljeđivanja nacrta zakonodavnog akta nacionalnim parlamentima,

uzimajući u obzir suglasnost Europskog parlamenta,

u skladu s posebnim zakonodavnim postupkom,

budući da:

(1) Politike za ravnotežu poslovnog i privatnog života trebale bi doprinositi ostvarenju rodne ravnopravnosti promicanjem sudjelovanja majki u politici.

(2) Uvođenje sustava glasovanja putem punomoći na plenarnim sjednicama omogućit će zastupnicama da u razdobljima neposredno prije i nakon što postanu majke u potpunosti izvršavaju svoje mandate.



DONIJELO JE OVU ODLUKU: 


Članak 1.

U članak 6. stavak 1. Akta o izboru zastupnika u Europski parlament neposrednim općim izborima, priloženog Odluci Vijeća 76/787/EZUČ, EEZ, Euratom[footnoteRef:8] dodaje se sljedeći podstavak: [8:  	Odluka Vijeća 76/787/EZUČ, EEZ, Euratom od 20. rujna 1976. predstavnika država članica koji su se sastali u Vijeću u vezi s Aktom o izboru predstavnika u Skupštini neposrednim općim izborima (SL L 278, 8.10.1976., str. 1., ELI: http://data.europa.eu/eli/dec/1976/787(1)/oj).] 


„Odstupajući od prvog podstavka, za zastupnicu koja je trudna ili koja je rodila može glasovati drugi zastupnik koji djeluje kao opunomoćenik najviše tri mjeseca prije predviđenog datuma rođenja djeteta i najviše šest mjeseci nakon rođenja.”


Članak 2.

1.   Države članice odobravaju ovu Odluku u skladu sa svojim ustavnim zahtjevima. Države članice obavješćuju Glavno tajništvo Vijeća o završetku postupaka potrebnih u tu svrhu.

2.   Ova Odluka stupa na snagu prvoga dana nakon dana primitka zadnje obavijesti iz stavka 1. 


Članak 3.

Ova se Odluka objavljuje u Službenom listu Europske unije.



Sastavljeno u Bruxellesu,


Za Vijeće
Predsjednik/Predsjednica

